Cuneiform Tablet Kt v/k 51 (AKT 3 47)
Cuneiform tablet, dated to the Old Assyrian Period (ca. 1950-1850 BC).
Genre: testimony
Transliteration:
ni-is-ḫa-tum i-ni-is-ḫa-at-ma da-na-a-šur DUMU ša-al-ma-ḫi-im i-li-kà-ma um-ma šu-ut-ma É-tám a-kà-na-ak um-ma ša-lim-a-šur-ma mì-nam a-na a-bi₄-kà ù ku-a-tí ḫa-bu-lá-ku-ma É ta-kà-na-ak um-ma da-na-a-šur-ma ša ki-ma a-bi-a iš-pu-ru-ni um-ma šu-nu-ma {TÚG}ṣú-ba-tù ša i-na za-al-pa ḫa-al-qú-ni lá ša tám-kà-ar a-bi-a {TÚG}ṣú-ba-tù ku-a-ú-tum ḫa-al-qú um-ma ša-lim-a-šur-ma ku-nu-uk ik-nu-uk-ma i-na wa-ar-ki-tim i-li-kam-ma {TÚG}ṣú-ba-tí ni-bé-er-ma 30 {TÚG}ku-ta-nu qá-du-um ša kà-ṣa-ri-im e-li-ú-nim um-ma ša-lim-a-šur-ma a ma-lá ša ta-qí-pá-ni 27 {TÚG}ku-ta-nu 1 ANŠE ṣa-lá-mu-um i-na za-al-pá ḫa-al-qú ANŠE ṣa-lá-ma-am a-mur-{d}UTU DUMU za-li-tí it-ru um-ma da-na-a-šur-ma a-nu-tí-ba {TÚG}ṣú-ba-tí lá a-na É a-mur-{d}UTU DUMU za-li-tí ú-ba-al um-ma ša-lim-a-šur-ma 30 TÚG qá-du-um ša kà-ṣa-ri-im tal-qé 1 TÚG i-na pá-ni-šu a-na É a-mur-{d}UTU nu-bi₄-il₅ a-na a-wa-tim a-ni-a-tim kà-ru-um kà-ni-ìš i-dí-in-ni-a-tí-ma IGI GÍR ša a-šur ši-bu-tí-ni ni-dí-in IGI šu-IŠTAR DUMU {d}ṣí-li-IŠTAR IGI ì-lí-áš-ra-ni DUMU ba-da-kà i-lá-mu-qí tap-pá-i-ni